แรงซื้อกลุ่มพลังงาน-โรงกลั่น ดัน SET ปิดเช้าบวก 4 จุด
SET ปิดเช้าบวก 4 จุด รับแรงซื้อหุ้นกลุ่มพลังงาน-กลุ่มโรงกลั่น หลังไม่มีเรื่องของการล็อกดาวน์ ส่วนแนวโน้มช่วงบ่ายคาด น่าจะเคลื่อนไหวทรงตัว ในกรอบแนวรับ 1,670 จุด แนวต้าน 1,680 จุด
5 ม.ค. 2565

โดยนักวิเคราะห์ กล่าวว่า ตลาดหุ้นไทยเช้าวันนี้เคลื่อนไหวอยู่ในแดนบวก จากแรงซื้อเข้ามาในหุ้นกลุ่มพลังงาน ตามราคาน้ำมันที่ปรับตัวขึ้น และกลุ่มโรงกลั่น จากค่าการกลั่นที่ปรับตัวขึ้น หลังไม่มีเรื่องของการล็อกดาวน์ ส่งผลดีต่อการเดินทาง การท่องเที่ยวไม่ได้ถูกปิดกั้น ทำให้ทั้งมีสองกลุ่มที่นำตลาดในวันนี้ ขณะที่ตลาดหุ้นอื่นในภูมิภาคเอเชียเช้านี้ เคลื่อนไหวทั้งในแดนบวกและลบสลับกัน
สำหรับแนวโน้มการลงทุนในช่วงบ่ายนี้ นักวิเคราะห์ กล่าวว่า ตลาดฯ น่าจะเคลื่อนไหวทรงตัว ในกรอบแนวรับ 1,670 จุด และแนวต้าน 1,680 จุด โดยมองหุ้นน่าจะเริ่มนิ่งแล้ว นักลงทุนก็คงจะหาหุ้นที่แนวโน้มผลประกอบการไตรมาส 4/64 น่าจะออกมาดี
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,380.66 ล้านบาท ปิดที่ 146.00 บาท เพิ่มขึ้น 0.50 บาท
PTT มูลค่าการซื้อขาย 2,435.65 ล้านบาท ปิดที่ 38.75 บาท เพิ่มขึ้น 0.75 บาท
EA มูลค่าการซื้อขาย 2,275.47 ล้านบาท ปิดที่ 98.75 บาท เพิ่มขึ้น 1.50 บาท
PTTEP มูลค่าการซื้อขาย 2,242.98 ล้านบาท ปิดที่ 121.00 บาท เพิ่มขึ้น 1.50 บาท
IVL มูลค่าการซื้อขาย 1,959.74 ล้านบาท ปิดที่ 45.25 บาท เพิ่มขึ้น 1.75 บาท